ddrg/super_eurlex huggingface dataset:
(10)

Keďže sa nedosiahla žiadna dohoda, Komisia by mala prijať rozhodnutie v súlade s článkom 7 ods. 5 tretím pododsekom nariadenia (ES) č. 510/2006. Názov „Steierisches Kürbiskernöl“ bol zapísaný do registra skôr ako názov „Štajersko prekmursko bučno olje“. Článok 13 ods. 1 písm. b) nariadenia (ES) č. 510/2006 chráni názov „Steirisches Kürbiskernöl“ proti jeho používaniu v preklade do iného jazyka. Názov „Štajersko“ sa považuje za doslovný preklad zemepisného názvu „Steirisches“. Okrem toho môžu byť oba názvy pri preklade do tretích jazykov veľmi podobné. Hoci neexistuje dôvod na nezapísanie názvu „Štajersko prekmursko bučno olje“ do registra, je potrebné chrániť skôr nadobudnuté platné práva a zabezpečiť spravodlivé používanie. Zemepisné zložky označenia „Štajersko prekmursko bučno olje“ by sa preto pri uvádzaní výrobku, ktorý zodpovedá špecifikácii výrobku „Štajersko prekmursko bučno olje“, na trh nemali prekladať do iných jazykov. Toto by platilo tak pre používanie takéhoto prekladu na etikete, ako aj v rámci prezentácií alebo reklamy výrobku. Okrem toho pokiaľ ide o etikety, krajina pôvodu by sa mala uvádzať v rovnakom zornom poli ako názov „Štajersko prekmursko bučno olje“ písmenami rovnakej veľkosti, ako sa uvádza tento názov.
(6)

Podľa nariadenia (ES) č. 1334/2008 sa aromatické látky, ktoré nie sú zahrnuté v zozname Únie, môžu uvádzať na trh samostatne a používať v potravinách alebo na potravinách do 18 mesiacov po dátume uplatňovania zoznamu Únie. Keďže aromatické látky na trhu v členských štátoch už sú, malo by sa prijať ustanovenie, ktorým sa zabezpečí bezproblémový postup schvaľovania. V záujme zvýšiť právnu istotu by sa malo poskytnúť prechodné obdobie aj pre potraviny obsahujúce uvedené aromatické látky.
(2)

Podľa článku 5 ods. 5 nariadenia (ES) č. 1059/2003 by pri zmenách a doplneniach klasifikácie NUTS mal príslušný členský štát zaslať Komisii časové rady pre nové regionálne členenie ako náhradu za údaje, ktoré už boli zaslané. Zoznam časových radov a ich dĺžku by mala určiť Komisia, pričom by mala zohľadniť, či je vôbec možné ich predložiť. Časové rady majú byť poskytnuté v priebehu dvoch rokov od zmien a doplnení klasifikácie NUTS.
(6)

Úrad na základe predložených údajov dospel vo svojom stanovisku doručenom Komisii a členským štátom 8. decembra 2011 k záveru, že medzi konzumáciou beta-glukánov z jačmeňa a znižovaním koncentrácií LDL cholesterolu v krvi sa zistila príčinná súvislosť. Preto by sa malo zdravotné tvrdenie odrážajúce tento záver považovať za tvrdenie v súlade s požiadavkami nariadenia (ES) č. 1924/2006 a malo by sa zahrnúť do zoznamu povolených tvrdení Únie. Metaanalýza a informácie týkajúce sa výrobného procesu „beta vlákna“ (BarlivTM), o ktorých žiadateľ tvrdí, že sú predmetom priemyselného vlastníctva, nepovažoval úrad za potrebné na vyvodenie svojho záveru. Preto sa požiadavka uvedená v písmene c) ods. 1 článku 21 nariadenia (ES) č. 1924/2006 nepovažuje za splnenú a z tohto dôvodu by sa nemala udeliť ochrana údajov, ktoré sú predmetom priemyselného vlastníctva.
(7)

Okrem toho medzi požiadavky na vymenovanú aukčnú platformu podľa článku 35 ods. 3 písm. b) nariadenia (EÚ) č. 1031/2010 patrí poskytovanie úplného, spravodlivého a rovnakého prístupu k predkladaniu ponúk na aukciách pre malé a stredné podniky (MSP) a prístupu k predkladaniu ponúk na aukciách pre malých producentov emisií. Na zabezpečenie uvedených požiadaviek by ICE mala MSP a malým producentom emisií poskytnúť transparentné, vyčerpávajúce a aktuálne informácie o možnostiach prístupu na aukcie, ktoré vedie ICE pre Spojené kráľovstvo, vrátane všetkých potrebných praktických usmernení o spôsobe čo najlepšieho využitia takýchto možností. Takéto informácie by mali byť prístupné verejnosti na webovej stránke ICE. Okrem toho by ICE mala predkladať aukčnému kontrolórovi vymenovanému podľa článku 24 ods. 2 nariadenia (EÚ) č. 1031/2010 správy o pokrytí dosiahnutom v rámci modelu spolupráce so svojimi členmi burzy a ich klientmi vrátane úrovne dosiahnutého geografického pokrytia a v tejto súvislosti v čo najvyššej možnej miere zohľadniť odporúčania aukčného kontrolóra, aby tak zabezpečila splnenie svojich povinností podľa článku 35 ods. 3 písm. a) a b) uvedeného nariadenia.
(3)

V súlade s článkom 10 ods. 1 nariadenia Rady (ES) č. 1006/2008 z 29. septembra 2008 o oprávneniach na rybolovné činnosti rybárskych plavidiel Spoločenstva mimo vôd Spoločenstva a o prístupe plavidiel tretích krajín do vôd Spoločenstva (2) informuje Komisia príslušné členské štáty, ak sa ukáže, že sa rybolovné možnosti pridelené Únii podľa protokolu plne nevyužívajú. Ak členský štát do lehoty, ktorú má určiť Rada, neodpovie, považuje sa to za potvrdenie skutočnosti, že plavidlá dotknutého členského štátu nevyužívajú v plnej miere svoje rybolovné možnosti v danom období. Takáto lehota by preto mala byť stanovená Radou.
(5)

Ak sa ukáže, že počet oprávnení na rybolov alebo množstvo rybolovných možností pridelených Únii podľa uvedeného protokolu sa úplne nevyužíva, Komisia v súlade s článkom 10 ods. 1 nariadenia Rady (ES) č. 1006/2008 z 29. septembra 2008 o oprávneniach na rybolovné činnosti rybárskych plavidiel Spoločenstva mimo vôd Spoločenstva a o prístupe plavidiel tretích krajín do vôd Spoločenstva (3) informuje dotknuté členské štáty. Ak dotknutý členský štát neodpovie v lehote, ktorú Rada stanoví, považuje sa to za potvrdenie toho, že plavidlá dotknutého členského štátu nevyužívajú svoje rybolovné možnosti v danom období v plnej miere. Rada by preto mala stanoviť uvedenú lehotu.
(2)

Prípravok Propionibacterium acidipropionici (CNCM MA 26/4U), ďalej len „prípravok“, bol v súlade s článkom 10 ods. 1 nariadenia (ES) č. 1831/2003 zapísaný do registra kŕmnych doplnkových látok Spoločenstva ako existujúci výrobok, ktorý patrí do funkčnej skupiny doplnkových látok do siláže, pre všetky druhy zvierat.
Prístroj (tzv. „pasívny infračervený detektor“) pozostávajúci zo zostavy tlačených obvodov v plastovom kryte s rozmermi približne 11 × 7 × 4 cm. Zostava tlačených obvodov je vybavená infračerveným snímačom, pasívnymi prvkami (kondenzátory, odpory), aktívnymi prvkami (tranzistory, integrované obvody) a svetelnou diódou. Vybavená je aj dvojradovým kompaktným („dual in-line package“) prepínačom, prepínačom proti neoprávnenej manipulácii, súpravou skrutkových pripojovacích konektorov (svorkovníc) a výstupom typu polovodičového relé. Kryt obsahuje odrazový povrch a šošovku. Prístroj má výstupný signál do 30 V jednosmerného prúdu, 50 mA. Prístroj je určený na vyslanie elektrického signálu inému prístroju, ako napr. poplašný systém alebo elektrické dvere, ak sa zistí pohyb detekciou zmeny teploty.

8536 50 19
Bicykel s tromi kolesami, rámom, sedadlom, dvomi opierkami na nohy a riadidlom s dvomi držadlami. Riadidlo s dvomi držadlami sa používa na riadenie a zároveň na ručné ovládanie pedálov priamo spojených s pedálovým mechanizmom a vyrovnávacím prevodom. Sedadlo sa skladá z rovnej platformy s vyvýšenou časťou na podopretie chrbta a hlavy cyklistu. (1) Pozri obrázok.

8712 00 70
Pásové vozidlo na prepravu tovaru (tzv. „minitrac“) so vznetovým piestovým spaľovacím motorom s objemom valcov 479 cm3, s celkovou hmotnosťou vozidla 2 085 kg a s rozmermi približne 265 × 95 × 202 cm. Vozidlo pozostáva z podvozku (chassis) so sklápacou plošinou s troma otváracími stranami a z otvorenej kabíny so sedadlom pre vodiča. Hmotnosť vozidla v nenaloženom stave je 840 kg, jeho maximálna nosnosť je 1 200 kg. Maximálna rýchlosť vozidla je približne 6 km/h. Vozidlo, ktoré je určené na prepravu a vyklápanie vyťažených alebo iných materiálov na krátke vzdialenosti v náročnom teréne, nie je určené na použitie na verejných komunikáciách. (1) Pozri obrázok.

8704 10 10
Výrobok vo forme deviatich nálepiek vyrezaných z lepenky s potlačou zobrazujúcou rôzny hmyz a iné drobné živočíchy, ozdobený umelými kamienkami a trblietkami, na plastovom podklade s rozmermi približne 30 × 30 cm. Každá nálepka je vybavená samolepiacim pásikom a možno ju upevniť na vybraný povrch. Nálepku možno následne preniesť na iný povrch. Nálepky sa používajú na dekoračné účely. (1) Pozri obrázok.

4911 91 00
Elektronické zariadenie (tzv. CCD priestorový obrazový snímač) v keramickom obale so 60-kolíkovým konektorom, ktoré pozostáva z: — troch lineárne usporiadaných čipov s nábojovo viazanou štruktúrou (CCD) s aktívnou oblasťou citlivou na röntgenové lúče s rozmermi približne 220 × 6 mm. Každý CCD čip má 1 536 × 128 pixelov s veľkosťou pixelu 48 × 48 μm, — troch doštičiek z optických vlákien so scintilátormi umiestnenými na každom CCD čipe. Zariadenie má výstup integrovaných obvodov. Zariadenie sa inštaluje do röntgenových kamier na vytváranie snímok. Doštičky z optických vlákien so scintilátormi prevádzajú röntgenové lúče na viditeľné svetlo, ktoré sa premieta na CCD snímač. CCD snímač premieňa svetlo na elektrický signál, ktorý sa spracuje na analógovú alebo digitálnu snímku. Zariadenie je určené na röntgenové zobrazovanie.

8529 90 92
(3)

Celkový povolený výlov (TAC – total allowable catches) by sa mal stanovovať na základe dostupných vedeckých odporúčaní, pričom by sa mali zohľadniť biologické a sociálno-ekonomické aspekty a zároveň by sa malo zabezpečiť spravodlivé zaobchádzanie s jednotlivými odvetviami rybolovu, a takisto na základe stanovísk vyjadrených počas konzultácií so zainteresovanými stranami, a to najmä na stretnutiach s Poradným výborom pre rybolov a akvakultúru a s príslušnými regionálnymi poradnými radami.
—

druh domácnosti: počet členov domácnosti; (nepovinné) počet osôb vo veku od 16 do 24 rokov; (nepovinné) počet študentov vo veku od 16 do 24 rokov; (nepovinné) počet osôb vo veku od 25 do 64 rokov; (nepovinné) počet osôb vo veku nad 64 rokov [osobitne sa sleduje: počet detí vo veku do 16 rokov, (nepovinné) počet detí vo veku od 14 do 15 rokov, (nepovinné) počet detí vo veku od 5 do 13 rokov, (nepovinné) počet detí vo veku 4 roky alebo menej],
(5)

Toto nariadenie by takisto malo umožňovať odhaliť čo najskôr nedodržiavanie právnych predpisov počas uplatňovania systému riadenia spôsobmi, ktoré by mohli zapríčiniť nehody, incidenty, situácie, keď takmer došlo k havárii, alebo iné nebezpečné situácie. Na zvládnutie všetkých týchto foriem nedodržiavania právnych predpisov počas prevádzky a údržby by sa mal používať harmonizovaný postup monitorovacích činností. Predovšetkým by sa mal tento harmonizovaný postup uplatňovať na kontrolu dosiahnutia predpokladaných výsledkov systémov riadenia bezpečnosti železničných podnikov a manažérov infraštruktúry a na kontrolu dosiahnutia predpokladaného výsledku systémov údržby subjektov zodpovedných za údržbu.
(2)

V súlade s článkom 10 ods. 1 nariadenia (ES) č. 1831/2003 boli prípravky z Lactobacillus plantarum DSM 23375, CNCM I-3235, DSM 19457, DSM 16565, DSM 16568, LMG 21295, CNCM MA 18/5U, NCIMB 30094, VTT E-78076, ATCC PTSA-6139, DSM 18112, DSM 18113, DSM 18114, ATCC 55943 a ATCC 55944 zapísané do registra kŕmnych doplnkových látok Spoločenstva ako existujúce výrobky patriace do funkčnej skupiny doplnkové látky do siláže, a to pre všetky druhy zvierat.
(1)

Z hodnotenia viacerých tokov odpadu vyplýva, že recyklačným trhom pre drvené sklo by prospelo vypracovanie osobitných kritérií, ktorými by sa určilo, kedy drvené sklo získané z odpadu prestáva byť odpadom. Tieto kritériá by mali zabezpečiť vysokú úroveň ochrany životného prostredia. Mali by sa uplatňovať bez toho, aby bola dotknutá klasifikácia drveného skla ako odpadu v tretích krajinách.
(8)

Pre zabezpečenie spoľahlivej správy by dovozné povolenia mali byť platné deväť mesiacov od dátumu vydania, avšak najneskôr do konca roka. Členské štáty by mali vydávať licencie iba po tom, ako Komisia oznámi, že množstvá sú dostupné, a iba ak prevádzkovateľ môže dokázať existenciu dohody a môže potvrdiť, v prípade absencie osobitných ustanovení o opaku, že mu ešte nebolo pridelené dovozné povolenie Únie podľa tohto nariadenia pre príslušné kategórie a krajiny. V rámci reakcie na žiadosti dovozcov by však príslušné vnútroštátne orgány mali byť oprávnené predĺžiť licencie, ktoré vyčerpali minimálne polovicu sumy do dátumu žiadosti, o tri mesiace a do 31. marca 2014.
Obrúsky z netkaných textílií s veľkosťou približne 15 cm × 20 cm, dodávané v samostatných plastových vreckách na predaj v malom. Obrúsky sú impregnované vodou (98,32 %), propylénglykolom (1 %), parfumom (0,3 %), tetrasodnou soľou EDTA (0,2 %), výťažkom z aloe vera (0,1 %), bronopolom (0,05 %), kyselinou citrónovou (0,02 %), zmesou metylchlórizotiazolinónu a metylizotiazolinónu (0,01 %). Podľa poskytnutých informácií sa výrobok používa ako osviežujúci obrúsok.

3307 90 00
(5)

V súlade s nariadením Rady (ES) č. 1006/2008 z 29. septembra 2008 o oprávneniach na rybolovné činnosti rybárskych plavidiel Spoločenstva mimo vôd Spoločenstva a o prístupe plavidiel tretích krajín do vôd Spoločenstva (3), ak sa zdá, že povolenia na rybolov alebo rybolovné možnosti udelené Únii na základe nového protokolu sa v plnej miere nevyužívajú, Komisia o tom informuje dotknuté členské štáty. Ak členský štát neodpovie v lehote, ktorú určí Rada, považuje sa to za potvrdenie skutočnosti, že plavidlá príslušného členského štátu nevyužívajú v plnej miere svoje rybolovné možnosti v danom období. Táto lehota by sa mala stanoviť.
Výrobok pozostáva z girlandy z umelých kvetín rôznych farieb, napodobnenina tzv. lei. Každý kvet sa skladá z dvoch jednofarebných kusov z tkaného textilného materiálu v tvare okvetných lístkov. Každý kvet je oddelený od ďalšieho kvetu priehľadnou plastovou trubičkou napodobňujúcou stonku. Plastové trubičky sú spojené s kvetmi tenkou niťou do kruhu s priemerom približne 30 cm napodobňujúcim kruhovú kvetinovú girlandu. (Pozri fotografiu č. 662.) (1)

6702 90 00
(5)

V súlade s nariadením Rady (ES) č. 1006/2008 z 29. septembra 2008 o oprávneniach na rybolovné činnosti rybárskych plavidiel Spoločenstva mimo vôd Spoločenstva a o prístupe plavidiel tretích krajín do vôd Spoločenstva (3) Komisia v prípadoch, keď sa ukáže, že sa oprávnenia na rybolov alebo rybolovné možnosti udelené Únii na základe nového protokolu plne nevyužívajú, informuje o tejto skutočnosti príslušné členské štáty. Ak členský štát neodpovie v lehote, ktorú určí Rada, považuje sa to za potvrdenie skutočnosti, že plavidlá príslušného členského štátu nevyužívajú v plnej miere svoje rybolovné možnosti v danom období. Táto lehota by sa mala stanoviť.
OPIS KÓD KN (2)

1 Krátke samonabíjacie alebo opakovacie strelné zbrane ex 9302 00 00

2 Krátke jednoranové strelné zbrane s centrálnou perkusiou ex 9302 00 00

3 Krátke jednoranové strelné zbrane s prstencovou perkusiou s celkovou dĺžkou menej ako 28 cm ex 9302 00 00

4 Dlhé poloautomatické strelné zbrane, ktorých zásobník a komora môžu spolu pojať viac ako tri náboje ex 9303 20 10 ex 9303 20 95 ex 9303 30 00 ex 9303 90 00

5 Dlhé samonabíjacie strelné zbrane, ktorých zásobník a komora nemôžu spolu pojať viac ako tri náboje, ak ich nabíjacie zariadenie je odnímateľné alebo nie je isté, že táto zbraň sa nedá bežnými nástrojmi konvertovať na zbraň, ktorej zásobník a komora môžu spolu pojať viac ako tri náboje ex 9303 20 10 ex 9303 20 95 ex 9303 30 00 ex 9303 90 00

6 Dlhé opakovacie a samonabíjacie strelné zbrane s hladko vyvŕtanými hlavňami nepresahujúcimi dĺžku 60 cm ex 9303 20 10 ex 9303 20 95

7 Samonabíjacie zbrane pre civilné použitie, ktoré sa podobajú zbraniam s automatickými mechanizmami ex 9302 00 00 ex 9303 20 10 ex 9303 20 95 ex 9303 30 00 ex 9303 90 00

8 Dlhé opakovacie strelné zbrane, iné ako tie, ktoré sú zaradené do bodu 6 ex 9303 20 95 ex 9303 30 00 ex 9303 90 00

9 Dlhé jednoranové strelné zbrane s vŕtanou hlavňou ex 9303 30 00 ex 9303 90 00

10 Dlhé samonabíjacie strelné zbrane, iné ako tie, ktoré sú zaradené do bodov 4 až 7 ex 9303 90 00

11 Krátke jednoranové strelné zbrane s prstencovou perkusiou s celkovou dĺžkou viac ako 28 cm ex 9302 00 00

12 Dlhé jednoranové strelné zbrane s hladkou hlavňou 9303 10 00 ex 9303 20 10 ex 9303 20 95

13 Súčasti osobitne určené pre strelnú zbraň a potrebné na jej fungovanie vrátane hlavne, rámu alebo zásobníka, uzáverov alebo valca, záveru alebo puzdra záveru, a akékoľvek zariadenie určené alebo upravené na zníženie zvuku vyvolaného výstrelom zo strelnej zbrane Ktorákoľvek hlavná časť takýchto strelných zbraní: mechanizmus uzáveru, komora a hlaveň strelnej zbrane, ktoré sú ako oddelené predmety zahrnuté do kategórie strelných zbraní, na ktoré sú alebo majú byť namontované ex 9305 10 00 ex 9305 21 00 ex 9305 29 00 ex 9305 99 00

14 Strelivo: úplný náboj alebo jeho komponenty vrátane nábojníc, zápaliek, výmetných náplní, striel a projektilov, ktoré sa používajú v strelnej zbrani, za predpokladu, že tieto komponenty samy podliehajú povoleniu v príslušnom členskom štáte ex 3601 00 00 ex 3603 00 90 ex 9306 21 00 ex 9306 29 00 ex 9306 30 10 ex 9306 30 90 ex 9306 90 90
(40)

Toto nariadenie rešpektuje základné práva a dodržiava zásady uznané najmä v Zmluve o fungovaní Európskej únie (ZFEÚ) a v Charte základných práv Európskej únie (ďalej len „charta“), najmä právo na ochranu osobných údajov ustanovené v článku 16 ZFEÚ a v článku 8 charty. Z dôvodov stability na finančných trhoch a ochrany investora je potrebná transparentnosť týkajúca sa významných čistých krátkych pozícií vrátane zverejňovania nad určitou prahovou hodnotou, keď je to ustanovené v tomto nariadení. Táto transparentnosť umožní regulačným orgánom monitorovať používanie predaja nakrátko v súvislosti so stratégiami na zneužívanie trhu a dôsledky pre riadne fungovanie trhov. Okrem toho by táto transparentnosť mohla pomôcť znížiť informačnú asymetriu tým, že sa zabezpečí, aby všetci účastníci boli dostatočne informovaní o rozsahu, v akom predaj nakrátko ovplyvňuje ceny. Každá prípadná výmena alebo prenos informácií príslušnými orgánmi by sa mali uskutočňovať v súlade s pravidlami o prenose osobných údajov ustanovenými v smernici Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a o voľnom pohybe takýchto údajov (7). Každá prípadná výmena alebo prenos informácií orgánom ESMA by sa mali uskutočňovať v súlade s pravidlami o prenose osobných údajov ustanovenými v nariadení Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (8), ktoré by sa mali v plnom rozsahu uplatňovať na spracovanie osobných údajov na účely tohto nariadenia.
2.

Na kódovanie tranzitných krajín (bod 7 prílohy I, časť A2) sa použijú tieto kódy krajín: a) dvojmiestna časť kódov NUTS podľa nasledujúcej tabuľky pre členské štáty; b) dvojmiestne kódy podľa ISO 3166 pre všetky ostatné krajiny. Najčastejšie používané kódy sú uvedené v nasledujúcej tabuľke. TABUĽKA KÓDOV KRAJÍN a) Členské štáty (zodpovedá dvojmiestnym NUTS kódom krajín) Názov krajiny Kód Belgicko BE Bulharsko BG Česká republika CZ Dánsko DK Nemecko DE Estónsko EE Írsko IE Grécko GR Španielsko ES Francúzsko FR Taliansko IT Cyprus CY Lotyšsko LV Litva LT Luxembursko LU Maďarsko HU Malta MT Holandsko NL Rakúsko AT Poľsko PL Portugalsko PT Rumunsko RO Slovinsko SI Slovensko SK Fínsko FI Švédsko SE Spojené kráľovstvo UK Poznámka: krajiny podľa oficiálneho poradia Európskej únie.

b) Ostatné krajiny (dvojmiestne kódy podľa ISO 3166) Názov krajiny Kód Albánsko AL Bosna a Hercegovina BA Bielorusko BY Švajčiarsko CH Chorvátsko HR Island IS Lichtenštajnsko LI Moldavská republika MD Čierna hora ME bývalá Juhoslovanská republika Macedónsko MK (1) Nórsko NO Ruská federácia RU Srbsko RS Turecko TR Ukrajina UA Poznámka: krajiny zoradené podľa kódov.
(5)

Podkladové aktívum by sa malo identifikovať pomocou jedného identifikátora, v súčasnosti však na identifikovanie podkladových aktív v rámci koša neexistuje štandardizovaný kód pre celý trh. Centrálne protistrany by preto mali uviesť aspoň to, že podkladovým aktívom je kôš a tam, kde je to možné, by pre štandardizované indexy mali použiť medzinárodné identifikačné čísla cenných papierov (ISIN).
(1)

Všetky informácie predkladané Európskemu orgánu pre cenné papiere a trhy (ESMA – European Securities and Markets Authority) v žiadosti o registráciu archívu obchodných údajov by sa mali poskytovať na trvalom médiu, ktorý umožňuje ich uchovávanie na budúce použitie a reprodukciu. Na uľahčenie identifikácie informácií predložených archívom obchodných údajov by mali dokumenty priložené k žiadosti obsahovať jedinečné referenčné číslo.
(5)

Mal by sa zohľadniť prístup používaný v tretích krajinách a takisto prístup samotných archívov obchodných údajov pri začatí ich činností. Na zabezpečenie nákladovo efektívneho riešenia pre protistrany a zmiernenie prevádzkového rizika pre archívy obchodných údajov by mal byť preto dátum začiatku ohlasovania odstupňovaný podľa rôznych tried derivátov, t. j. ohlasovanie by malo začať s najviac štandardizovanými triedami a potom by sa malo rozširovať na ostatné triedy. Zmluvy o derivátoch, ktoré sa uzatvorili pred dňom, v deň alebo po dni nadobudnutia účinnosti nariadenia (EÚ) č. 648/2012, ktoré nie sú nezúčtované v deň dátumu začiatku ohlasovania alebo po tomto dátume, nemajú na regulačné účely veľký význam. Musia sa však ohlásiť podľa článku 9 ods. 1 písm. a) nariadenia (EÚ) č. 648/2012. Na zabezpečenie efektívneho a primeraného režimu ohlasovania v uvedených prípadoch a berúc do úvahy problémy s obnovou údajov ukončených zmlúv by sa mala pre takéto ohlasovanie stanoviť dlhšia lehota.
(4)

Celkový povolený výlov (total allowable catch, ďalej len „TAC“) by sa mal stanoviť na základe dostupných vedeckých odporúčaní, pričom by sa mali vziať do úvahy biologické a sociálnoekonomické aspekty a zaistiť spravodlivé zaobchádzanie s jednotlivými sektormi rybolovu, a zároveň by sa mali zohľadniť názory vyjadrené počas konzultácií zo zúčastnenými stranami.
(7)

Bez toho, aby boli v dôsledku schválenia dotknuté povinnosti stanovené v nariadení (ES) č. 1107/2009, malo by však vzhľadom na špecifickú situáciu vzniknutú prechodom od smernice 91/414/EHS k nariadeniu (ES) č. 1107/2009 platiť nasledujúce: členským štátom by sa po schválení malo poskytnúť šesťmesačné obdobie, počas ktorého preskúmajú povolenia prípravkov na ochranu rastlín, ktoré obsahujú látku Trichoderma asperellum (kmeň T34). Členské štáty by podľa potreby mali povolenia zmeniť, nahradiť alebo zrušiť. Odchylne od uvedeného obdobia by sa malo poskytnúť dlhšie obdobie na predloženie a vyhodnotenie aktualizovanej úplnej dokumentácie podľa prílohy III, ako sa stanovuje v smernici 91/414/EHS, v súvislosti s každým prípravkom na ochranu rastlín a s každým predpokladaným použitím v súlade s jednotnými zásadami.
(26)

Pokiaľ ide o proces prechodu zo SIS 1+ na SIS II, vývoj v súvislosti s technickými požiadavkami a pokrok dosiahnutý v rámci dokončovania projektu SIS II viedli k novému vymedzeniu architektúry prechodu, harmonogramu prechodu a požiadaviek týkajúcich sa skúšok. Dôležitú časť činností, ktoré sú teraz nutné na úrovni členských štátov na účely prechodu na SIS II, nebolo možné v čase prijatia nariadenia (ES) č. 1104/2008 a rozhodnutia 2008/839/SVV, resp. v čase schvaľovania finančných prostriedkov a viacročných programov v rámci EBF predpokladať. Preto je nutné, aby sa čiastočne upravili zásady deľby nákladov, pokiaľ ide o prechod zo SIS 1 na SIS II. Určité činnosti na vnútroštátnej úrovni súvisiace s uvedeným prechodom, a to najmä činnosti spojené s účasťou členských štátov na skúškach súvisiacich s prechodom, by mohli byť spolufinancované z rozpočtového riadku pre SIS II vo všeobecnom rozpočte Únie. Uvedená možnosť by mala existovať v prípade konkrétnych a presne stanovených činností, ktoré idú nad rámec a nie sú totožné s inými činnosťami súvisiacimi so SIS II, ktoré budú aj naďalej podporované z prostriedkov EBF. Finančná pomoc poskytovaná na základe tohto nariadenia by mala dopĺňať pomoc, ktorá sa bude poskytovať z EBF.